Wikiloc - 236. Senderisme en tren: de l'estació de Palautordera a La Garriga seguint el GR-97 i El Camí
Senderisme en tren
Senderisme en tren on Wikiloc
236. Senderisme en tren: de l'estació de Palautordera a La Garriga seguint el GR-97 i El Camí on Wikiloc

236. Senderisme en tren: de l'estació de Palautordera a La Garriga seguint el GR-97 i El Camí
LA TRAVESSA Tot aprofitant dues de les millors travesses que em fet darrerament per la plana vallesana hem creat aquesta ruta que uneix les estacions de Palautordera i de La Garriga seguint el sender de gran recorregut GR-97 de la Tordera al Llobregat durant 20 del 26,4 quilòmetres de la caminada. Des de Palautordera seguint el GR-97 cap a llevant, el sender no arriba a cap poble que disposi d'estació. Així que seguint la direcció del recorregut, un cop som a Corró d'Amunt després d'haver passat pel nord Cardedeu, teníem dues opcions per acabar la travessa: anar al sud cap a Les Franqueses del Vallès (PR C-142), o al nord a La Garriga (El Camí). Hem triat la segona opció atès que tot i que el trajecte és 1,4 km més llarg, el recorregut té més alt interès paisatgístic i patrimonial (vil·la romana, bosc de Malhivern, cases modernistes...). Ara bé, si voleu acabar a Les Franqueses podeu seguir la ruta ST227 (a la inversa) des de la cruïlla del camí de Can Blanxart. La ruta és llarga, però a canvi anirem trobant tota mena d'al·licients durant el recorregut. Així creuarem boscos ombrívols, gaudirem de grans vistes del Montseny, coneixerem antics pous i molins de vent, contemplarem cases modernistes, admirarem antigues ermites romàniques, i fins i tot visitarem una històrica vil·la romana... I trepitjant curts trams de superficie dura! D'acord amb l'ordre de la proposta, durant tota la caminada trepitjarem els termes municipals de: Santa Maria de Palautordera, Llinars del Vallès, Sant Antoni de Vilamajor, Cardedeu, Corró d'Avall, Cànoves i La Garriga. De tots aquests municipis, només creuarem els centres urbans de Sant Antoni de VilamaJor, de Corró d'Amunt, i òbviament, el de La Garriga. Sant Antoni de Vilamajor (6.000 hab.) es troba als peus del Montseny. El seu petit nucli, ben cuidat, obsequia amb senzills però agradables punts d'interès com la plaça de la Vila, el Safareig o el parc i el porxo de Sauleda. Passat el poble entrem en una zona interessant, el que travessa els torrents del Mal Infern i de Can Mets Bacs i el bosc d'Alfou. No ens hem de perdre l'antic molí de vent i la vella i rovellada sínia i bassa del sot de Can Pungol, una tecnologia d'orígen àrab per extreure aigua gràcies a la força dels animals. Les Franqueses (20.300 hab.) és el tercer municipi més poblat de la comarca, tot i que està dividit en diferents entitats. La ruta creua el nucli de Corró d'Amunt, de tan sols 380 hab. i format per cases més o menys disperses on no hi trobarem cap servei. La Garriga (16.700 hab.) és una de les ciutats més turístiques de la comarca, raó principal per la qual preferim acabar l'itinerari aquí. Modernisme, termalisme, història... La Garriga ofereix prou al·licients com per gaudir, si encara tenim forces, de bons passejos pel centre de la vila. Com sempre, recomanem de fer la travessa durant la primavera, quan els camps verdegen, els camps de colza groguegen i les temperatures són suaus. Durant l'estiu el sol hi pica de valent, i la ruta recorre molts trams a descobert sota els raigs solars. ELS SENDERS La ruta segueix durant gran part del trajecte el GR-97. Hi ha diferents trams de paviment. (durant dos quilòmetres passat Sanata i la part de discorre per St. Antoni de Vilamajor) s'oblida aviat després de caminar entre àrees de cultiu extenses amb magnífiques vistes del Montseny, especialment del Turó de l'Home. GR-97 de la Tordera al Llobregat: sender de gran recorregut que uneix els rius Tordera i Llobregat. El seguirem durant bona part de l'etapa 1 (Sant Celoni-Sant Antoni de Vilamajor) i etapa 2 (Sant Antoni de Vilamajor-Llerona). El sender passar just per l'estació de Palautordera, així que ja des de bon principi el prendrem. El seguirem 20 km del total de 26 km que té la ruta. El Camí al Vallès Oriental i el Maresme: sender marcat amb marca pròpia semblant a dues "C" vermelles (una invertida). Les marques no sempre són visibles i no solen estar rotulades als indicadors verticals. Podeu consultar altres propostes per la zona a les rutes: - Ruta ST219 Ruta Verda de Les Franqueses - Ruta ST226 Cardedeu-La Garriga - Ruta ST227 Les Franqueses-La Garriga - Ruta ST234 Palautordera-Cardedeu DIFICULTAT Dura per la distància, no pel desnivell, que en té pocs. El recorregut està senyalitzat amb diferents ditpus de marques, amb pals indicadors a pràcticament totes les cruïlles, però no a totes. Atesa la gran quantitat de cruïlles i alternatives d'itieneraris, cal estar atents a l'aparell de gps. ELS TRENS INICI: estació de Palautordera. L'estació es troba allunyada de qualsevol nucli urbà, així que no trobarem cap servei a la seva rodalia. FINAL: estació de La Garriga. L'estació és a tocar del nucli urba de la ciutat. Abans d'arribar-hi creuarem el centre de la vila on hi trobarem tota mena de serveis. Podeu consultar aquí els horaris dels diferents transports: - RODALIES DE CATALUNYA